ขับขี่รถยนต์ให้น้อยลง เพื่อลดการทำให้สิ่งแวดล้อมเป็นพิษ
การขับขี่รถยนตร์เป็นกิจกรรมประจำวัน ที่ก่อให้เกิดมลภาวะอย่างมาก หลายคนจึงพยายามที่จะลดการทำให้สิ่งแวดล้อมสกปรกเป็นพิษ โดยการขับขี่รถยนต
อย่างที่เมืองฟีนิกสในรัฐอริโซนาทางภาคตะวันตกเฉียงใต้ของสหรัฐ ก็กำลังมีโครงการข่ายงานระหว่างประเทศเรียกว่า "World Car-Free Network" ในการรณรงค์เรื่องนี้ เมืองใหญ่ๆ ในสหรัฐนั้นไม่ใช่จะเอื้ออำนวยต่อคนที่ต้องการเดินมากกว่าใช้รถยนตร์เสมอไปโดยเฉพาะที่เมืองฟีนิกส ในรัฐอริโซนา ซึ่งอากาศหน้าร้อนรัอนจัดอุณหภูมิสูงถึง 46องศาเซลเชียส พอ ๆ กับเมืองไทย แต่โครงการงดเว้นจากการขับขี่รถยนตร์ "World Car-Free Network" ที่เมืองนี้ก็ยังมีสมาชิกหลายคนรวมทั้งKathryn Stewart บรรณาธิการประจำสำนักพิมพ์แห่งหนึ่ง Kathryn Stewart บอกว่าความจริงการไม่ขับขี่รถยนต์ในเมืองใหญ่นั้น ไม่ใช่เรืองง่ายๆแต่ก็ไม่ใช่ว่าจะทำไม่ได้หากมีความตั้งใจจริง และต้องมีการวางแผนล่วงหน้าไว้หลายอย่างด้วยKathryn Stewart ไม่มีรถยนตร์ และไม่เคยมีใบขับขี่เลยที่ทำงานอยู่ห่างจากบ้านไม่กี่กิโลเมตรแต่ใช้เวลาราวครึ่งชั่วโมงในการเดินทางไปทำงานซึ่งส่วนใหญ่เธอขึ้นรถเมล์และขี่จักรยาน เธอบอกว่า ความลำบากที่สุดในการไม่ขับรถคือการเดินตากแดดร้อนเปรี้ยงในฤดูร้อน แต่อวดว่าเธอมีอาวุธลับ คือ ร่มกันแดด การวางแผนสำหรับเมืองใหญ่ทั้งหลายมักจะมุ่งให้ความสะดวก แก่การขับขี่ยวดยานพาหนะ แต่ตอนนี้มีหลายเมืองพยายามที่จะสนับสนุนให้ประชาชนให้ขับรถให้น้อยลงเพื่อแก้ปัญหาการจราจรแออัดและลดมลภาวะอย่างที่มหานครนิวยอร์ค นายกเทศมนตรีเสนอให้เก็บค่าธรรมเนียมการขับรถยนตร์เข้าเมืองเพื่อให้คนหันไปใช้บริการขนส่งมวลชนมากขึ้น และที่นครซานฟรานซิสโก ก็มีโครงการ"วันปลอดรถยนตร์" โดยการส่งเสริมการเดิน วิ่ง และการใช้รถจักรยาน การไม่ขับขี่รถยนตร์ เพื่อช่วยลดการปล่อยก๊าซเรือนกระจกซึ่งมีผลกระทบเสียหายต่อสิ่งแวดล้อมนั้น ถือว่าเป็นการเสียสละอย่างมากเพราะขาดความสะดวกสะบาย ความคล่องตัว และอาจเสียเวลา แต่ KathrynStewartรู้สึกว่าเธอทำได้ดี ในการพยายามมีส่วนช่วยรักษาสิ่งแวดล้อมโดยการไม่ขับขี่รถยนตร์ถึงแม้หลายคนจะเห็นว่า เป็นการทำให้มีความเปลี่ยนแปลงเพียงเล็กน้อยแต่เธอเห็นว่าการไม่ใช้รถยนตร์ช่วยลดการก่อให้เกิดมลพิษ ซึ่งถ้าหากทำกันมากๆ เข้าก็จะนำไปสู่การเปลี่ยนแปลงที่ใหญ่โตได้เพราะเท่ากับเป็นการช่วยกันทำบางสิ่งบางอย่าง เพื่อช่วยลดปัญหาโลกร้อน